Pierre-Charles Villeneuve
Pierre-Charles-Jean-Baptiste-Silvestre de Villeneuve (Valensole, 31. prosinca 1763. - Rennes, 22. travnja 1806.) je bio francuski mornarički časnik i admiral tokom Napoleonskih ratova. Villeneuve je bio glavni zapovjednik francusko-španjolske flote koja se sukobila s Nelsonom kod Trafalgara 1805. godine i tako glavni odgovorni za katastrofalni poraz koji je u potpunosti dokinuo planiranu invaziju Engleske od strane Napoleonove vojske. Villeneuve je nakon bitke zarobljen i odveden u Englesku, gdje je boravio u svratištu. Dozvoljeno mu je da prisustvuje pogrebu Lorda Nelsona. 

Konačno je oslobođen krajem 1805. godine te se vratio u Francusku gdje se beuzspješno pokušao vratiti u vojsku. Dana 22. travnja 1806. pronađen je mrtav u hotelu Hôtel de la Patrie u Rennesu sa šest ubodnih rana na području lijevog plućnog krila i jednom na području srca. Smrt je službeno zabilježena kao suicid. Takva presuda dovela je do toga da Villeneuveova smrt bude ismijana u britanskim novinama, a ubrzo su se pojavile glasine kako je Napoleon u tajnosti dao ubiti Villeneuvea. 

Francuski admirali‎
Vojskovođe u Napoleonskim ratovima
Historija SAD (1776–1789)
Samoubice